Projektas

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS FRIDRICHO BAJORAIČIO VIEŠOSIOS BIBLIOTEKOS IR 21 FILIALO DIDŽIAUSIO LEISTINO PAREIGYBIŲ SKAIČIAUS PATVIRTINIMO**

2017 m. sausio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono savivaldybės tarybos 2015 m. birželio 25 d. sprendimo Nr. T1-2570 „Dėl Šilutės rajono savivaldybės Fridricho Bajoraičio viešosios bibliotekos nuostatų nauja redakcija patvirtinimo“ IV skyriaus 20.2 punktu, atsižvelgdama į Šilutės rajono savivaldybės Fridricho Bajoraičio viešosios bibliotekos direktorės 2017-01-09 raštą Nr. 1.9-3 „Dėl Šilutės rajono savivaldybės Fridricho Bajoraičio viešosios bibliotekos ir 21 filialo didžiausio leistino pareigybių skaičiaus nustatymo“, Šilutės rajono savivaldybės taryba n u s p r e n d ž i a:

1. Patvirtinti Šilutės rajono savivaldybės Fridricho Bajoraičio viešajai bibliotekai didžiausią leistiną pareigybių skaičių – 65.

2. Pripažinti netekusiu galios Šilutės rajono savivaldybės tarybos 2013 m. balandžio 25 d. sprendimą Nr. T1-1419 „Dėl Šilutės rajono savivaldybės Fridricho Bajoraičio viešosios bibliotekos ir 22 filialų didžiausio leistino pareigybių skaičiaus nustatymo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Vytautas Laurinaitis

Sigitas Šeputis

2017 -01-

Virgilijus Pozingis

2017-01- 11

Vita Stulgienė

2017-01-11

Arvydas Bielskis

2017 - 01-11

Parengė

Vilma Griškevičienė

2017-01-10

ŠILUTĖS RAJONO SAVIVALDYBĖS ADMINISTRACIJOS

KULTŪROS SKYRIUS

**AIŠKINAMASIS RAŠTAS**

**Dėl TARYBOS sprendimo „DĖL ŠILUTĖS RAJONO SAVIVALDYBĖS FRIDRICHO BAJORAIČIO VIEŠOSIOS BIBLIOTEKOS IR 21 FILIALO DIDŽIAUSIO LEISTINO PAREIGYBIŲ SKAIČIAUS PATVIRTINIMO“**

2017 m. sausio 10 d.

Šilutė

|  |
| --- |
| ***1. Parengto projekto tikslai ir uždaviniai.*** |
| 1. Patvirtinti Šilutės rajono savivaldybės Fridricho Bajoraičio viešajai bibliotekai didžiausią leistiną pareigybių skaičių – 65.  2. Pripažinti netekusiu galios Šilutės rajono savivaldybės tarybos 2013 m. balandžio 25 d. sprendimą Nr. T1-1419 „Dėl Šilutės rajono savivaldybės Fridricho Bajoraičio viešosios bibliotekos ir 22 filialų didžiausio leistino pareigybių skaičiaus nustatymo“. |
| ***2. Kaip šiuo metu yra sureguliuoti projekte aptarti klausimai.*** |
| Šilutės rajono savivaldybės tarybos 2013 m.  balandžio 25 d. sprendimu Nr. T1-749  „Dėl Fridricho Bajoraičio viešosios bibliotekos ir 22 filialų didžiausio leistino  pareigybių skaičiaus nustatymo“ bibliotekai patvirtino didžiausią leistiną pareigybių skaičių – 67,25. [www.infolex.lt/silute/Default.aspx?Id=3&DocId=27246](http://www.infolex.lt/silute/Default.aspx?Id=3&DocId=27246)  Lietuvos Respublikos vietos savivaldos įstatymo 18 straipsnio 1 dalis reglamentuoja, kad „Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba...“, taip pat Šilutės rajono savivaldybės tarybos 2015 m. birželio 25 d. sprendimo Nr. T1-2570 „Dėl Šilutės rajono savivaldybės Fridricho Bajoraičio viešosios bibliotekos nuostatų nauja redakcija patvirtinimo“ IV skyriaus 20.2 punktu reglamentuota, kad Savininko teises ir pareigas įgyvendinanti institucija – Šilutės rajono savivaldybės taryba „tvirtina didžiausią leistiną Bibliotekos pareigybių skaičių“ [www.infolex.lt/silute/Default.aspx?Id=3&DocId=34728](http://www.infolex.lt/silute/Default.aspx?Id=3&DocId=34728)  Priėmus sprendimą dėl Šilutės miesto filialo uždarymo, reikia koreguoti ir didžiausią leistiną pareigybių skaičių bibliotekai. Šilutės miesto filiale - 2 bibliotekininko pareigybės ir 0,25 valytojos pareigybės. Šilutės miesto filialo vyresnioji bibliotekininkė Viešosios bibliotekos direktoriaus 2016-11-04 įsakymu Nr. P(2.1)-99 nuo 2016-11-07 atsilaisvinus darbo vietai buvo perkelta į F. Bajoraičio viešosios bibliotekos Fondo organizavimo skyrių, ji turi bibliotekinį išsilavinimą ir yra ilgametę šio darbo patirtį turintis specialistas. Antroji bibliotekininkė šalių susitarimu Viešosios bibliotekos direktoriaus įsakymu nuo 2016-12-31 atleista iš pareigų pagal Lietuvos Respublikos darbo kodekso 125 straipsnio 1 dalį, 140 straipsnio 6 dalį, 141 straipsnio 1 ir 2 dalis, 177 straipsnio 2 dalį. Šilutės miesto filialo valytojos 0,25 pareigybė bus panaikinta po filialo uždarymo. Šiuo metu gyventojus filiale aptarnauja F. Bajoraičio viešosios bibliotekos specialistas. Šilutės miesto filialo skaitytojams ir lankytojams bibliotekinės paslaugos yra ir bus teikiamos F. Bajoraičio viešojoje bibliotekoje (Tilžės g. 10), paslaugos bus dar labiau išplėtotos rekonstruotuose Tilžės g. 12 patalpose. Filialo išlaikymui skirtos lėšos - 18 470 Eur (2016 m.).  Administracijos direktoriui bibliotekos direktorė pateikė 2017-01-09 raštą Nr. 1.9-3 „Dėl Šilutės rajono savivaldybės Fridricho Bajoraičio viešosios bibliotekos ir 21 filialo didžiausio leistino pareigybių skaičiaus nustatymo“ (pridedama). |
| ***3. Kokių pozityvių rezultatų laukiama.*** |
| Priėmus sprendimą, F. Bajoraičio viešosios bibliotekos direktorė, vadovaudamasis bibliotekos direktoriaus pareigybių nuostatais „tvirtina Bibliotekos organizacinę struktūrą ir pareigybių sąrašą pagal Bibliotekos Savininko teises ir pareigas įgyvendinančios institucijos nustatytą didžiausią leistiną pareigybių skaičių”. Pasitvirtinus įstaigos organizacinę struktūrą ir pareigybių sąrašą, bus užtikrintas bibliotekinių paslaugų teikimas ir veiklos prioritetų įgyvendinimas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| ~~-~~ |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| Nėra. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Nereikia. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Parengta Šilutės rajono savivaldybės Fridricho Bajoraičio viešosios bibliotekos tinklo analizė 2017-01-01 d.“, kuri 2017-01-03 d. pristatyta Šilutės rajono savivaldybės vadovams. |
| ***8. Projekto autorius ar autorių grupė.*** |
| Vilma Griškevičienė, Kultūros skyriaus vedėja, Laima Dumšienė, Šilutės F. Bajoraičio viešosios bibliotekos direktorė |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Bibliotekai leistinas didžiausias pareigybių skaičius |
| ***10. Kiti, autorių nuomone, reikalingi pagrindimai ir paaiškinimai.*** |
| [Priedas Nr. 1](KUL02p.docx) |

Skyriaus vedėja Vilma Griškevičienė